Държавен вестник, бр. 58, 2025 г., стр. 113

БРОЙ  58	
Д Ъ Р Ж А В Е Н  В Е С Т Н И К 	
СТР.  113  
и заемат местата си. Оркестърът изпълнява 
„Весел и в боя“.
(15) Командващият парада преминава, 
движейки се на 5 – 10 метра пред знаменния 
блок. На четири (три) линейни от приемащия 
отдава чест, като след подминаването на един 
линеен от приемащия парада той застава 
вляво от трибуната.
(16) За преминаване в тържествен марш с 
карабини оръжието се взема на ръце по ко­
манда (сигнал) на командирите (началниците) 
на шест (пет) линейни от приемащия парада.
(17) При преминаване в тържествен марш 
командирите (началниците) на блокове, дос­
тигайки на разстояние шест (пет) линейни 
от приемащия парада, отдават чест, всички 
в строя без деснофланговите едновременно 
обръщат глави към него. Знаменосците и 
асистентите не обръщат глави към прие­
мащия парада. Той прави крачка напред от 
официалните лица и застава мирно. Когато 
е военнослужещ, той отдава чест.
(18) Когато командирите (началниците) се 
изравнят с последния линеен, подават команда 
„СВОБОДНО!“.
(19) При преминаване с машини командири­
те (началниците) се движат пред своите военни 
формирования в автомобилите (танковете, 
бойните машини), като стоят прави в купола, 
отдават чест и едновременно с намиращите се 
в каросерията военнослужещи обръщат глави 
към приемащия парада. Горните люкове на 
останалите машини са затворени.
(20) При преминаването в тържествен марш 
оркестърът свири парадни маршове.
(21) Когато последният блок премине пред 
приемащия парада, оркестърът прекратява 
свиренето и след престрояване преминава 
в тържествен марш, изпълнявайки марша 
„Велик е нашият войник“.
(22) На два (един) линейни след оркестъ­
ра се събират линейните, с което завършва 
военният парад.
Чл. 566. Всеки блок се движи в строй до 
определеното място, от което след необходи­
мото престрояване се отправя към мястото 
на квартируването си съгласно разработените 
планове.
Връчване на бойно знаме
Чл. 567. (1) Бойното знаме на военното фор­
мирование е символ на военна чест, доблест 
и слава. Преди връчването то се освещава с 
църковен ритуал.
(2) Бойното знаме се връчва на военното 
формирование със заповед на министъра на 
отбраната. 
(3) При връчване на бойното знаме на 
военното формирование се дава грамота от 
министъра на отбраната.
(4) Военно формирование (бригада, база, 
полк) има само едно бойно знаме.
Чл. 568. (1) По предложение на министъра 
на отбраната бойното знаме може да се връчи 
от президента на Република България или от 
упълномощен от него представител. За това 
се отдава заповед на министъра на отбраната 
или на началника на отбраната.
(2) За връчване на бойното знаме военно­
то формирование се построява с оръжие в 
разгънат строй съгласно Строевия устав на 
въоръжените сили на Република България.
(3) За посрещане на връчващия бойното 
знаме командирът (началникът) командва: 
„Роти, РАВНИС!, Роти, МИРНО!, За среща 
отдясно (отляво, по фронта), за по-ЧЕСТ!“. 
Оркестърът свири „Срещен марш“.
(4) Командирът (началникът) подхожда и 
рапортува, например: „Господин (госпожо) 
Президент на Република България и Върхо­
вен главнокомандващ на въоръжените сили, 
.................... е построен за връчване на бойно­
то знаме. Командир на ….… – подполковник 
Иванов (Иванова)“.
(5) Връчващият бойното знаме приема 
рапорта, обхожда строя, спира на средата на 
строя, поздравява военното формирование, 
например: поздрав: „Здравейте, войници!“, от­
говор: „Здраве желаем, господин Президент!“, 
поздрав: „Отлично отговаряте!“, отговор: 
„Служим на Република България!“, и заема 
мястото си при официалните лица.
Командирът (началникът) командва: „На 
ре-МЪК!“ („При но-ЗЕ!“), „СВОБОДНО!“.
Прочитат се заповедта и грамотата за 
връчване на бойното знаме.
Командирът (началникът) командва: „Зна­
меносец, пред фронта ходом МАРШ!“.
Назначен военнослужещ, намиращ се в 
близост до официалните лица, снема чохъла 
от бойното знаме.
Връчващият взема бойното знаме, развява 
го и го връчва на командира на военното фор­
мирование с думите: „Връчвам бойното знаме 
на …………………….., пазете го чисто и неопетнено“. 
Той целува бойното знаме, приема го и дава 
обет: „Приемам бойното знаме на …………….... 
и обещавам да го пазя чисто и неопетнено“, 
обръща се към строя и го развява, предава 
го на знаменосеца.
Командирът (началникът) командва: „Зна­
меносец, на местото си ходом МАРШ!“. Ор­
кестърът изпълнява „Срещен марш“, знаме­
носецът и асистентите се движат към левия 
фланг на строя. Пред левия фланг захождат 
с дясното рамо и преминават пред фронта 
на строя към десния фланг, където заемат 
определените им места. Личният състав на 
военното формирование приветства бойното 
знаме с продължително „Ура“. Оркестърът 
прекратява изпълнението, след като знамено­
сецът и асистентите заемат местата си в строя.